|  |
| --- |
| +\*xfs\*pvs\*lsu\*cvA\*xBj\*qEC\*oCa\*qdA\*uEw\*DaC\*pBk\*-+\*yqw\*mic\*nbm\*obc\*ugc\*dzi\*lro\*zil\*vrm\*jus\*zew\*-+\*eDs\*lyd\*lyd\*lyd\*lyd\*Aoj\*Dwu\*Bxq\*gxy\*Boi\*zfE\*-+\*ftw\*bjg\*qkc\*mFk\*ask\*ktc\*gba\*lEs\*cwi\*EcC\*onA\*-+\*ftA\*yxv\*vBu\*xvo\*hza\*CDu\*any\*nru\*wkl\*yuB\*uws\*-+\*xjq\*jtu\*rwh\*dAy\*als\*qBj\*bij\*rAr\*pjk\*ynv\*uzq\*- |

  ****

 **R E P U B L I K A H R V A T S K A**

**VUKOVARSKO-SRIJEMSKA ŽUPANIJA**

** OPĆINA BABINA GREDA**

 **OPĆINSKO VIJEĆE**

KLASA: 601-02/24-01/4

URBROJ: 2196-7-01-24-1

Babina Greda, 13. svibnja 2024.

Na temelju članka 18. Statuta Općine Babina Greda („Sl. vjesnik Vukovarsko – srijemske županije“ br. 11/09, 04/13, 03/14, 01/18, 13/18, 03/20, 04/21, 16/23 i 18/23), Općinsko vijeće Općine Babina Greda na 28. sjednici, održanoj 13. svibnja 2024. godine donijelo je

**O D L U K U**

**o davanju Suglasnosti na Plan upisa djece i mjerila upisa djece u**

**Dječji vrtić Regoč za pedagošku godinu 2024./2025.**

 Članak 1.

Daje se Suglasnost na Plan upisa djece i mjerila upisa djece u Dječji vrtić Regoč za pedagošku godinu 2024./2025., koju je donijelo Upravno vijeće Dječjeg vrtića Regoč Babina Greda na sjednici održanoj 02.05.2024. godine.

 Članak 2.

Ova Odluka stupa na snagu osmog (8) dana od dana objave u „Službenom vjesniku“ Vukovarsko-srijemske županije.

 Predsjednik Općinskog vijeća:

 Tomo Đaković

|  |
| --- |
|  |

|  |
| --- |
| +\*xfs\*pvs\*Akl\*cvA\*xBj\*qEC\*cEC\*uaj\*mhs\*oBD\*pBk\*-+\*yqw\*bfw\*wCe\*xku\*ugc\*dzi\*lro\*rdz\*weC\*xCc\*zew\*-+\*eDs\*ors\*lyd\*lyd\*lyd\*lmj\*vti\*BxB\*ynv\*Dgy\*zfE\*-+\*ftw\*BAl\*xhy\*Bgg\*lna\*Ctk\*BDa\*ccE\*xdw\*xsn\*onA\*-+\*ftA\*CyE\*sFm\*wvC\*CjB\*juD\*pwa\*xnn\*czr\*trB\*uws\*-+\*xjq\*BxE\*bDi\*lym\*dly\*jhk\*nyt\*hBs\*ufy\*hxz\*uzq\*- |



REPUBLIKA HRVATSKA

DJEČJI VRTIĆ REGOČ

BABINA GREDA

Braće Radić 15 b, 32276 Babina Greda

KLASA: 601-10/24-01/01

URBROJ: 2196-7-1-02-24-1

Babina Greda, 02.05.2024.

Predmet: PLAN UPISA ZA PEDAGOŠKU 2024./2025.

**PLAN UPISA DJECE U DJEČJI VRTIĆ REGOČ ZA PEDAGOŠKU GODINU 2024./2025.**

Članak 1.

Djeca se upisuju u sljedeći objekt Dječjeg vrtića Regoč Babina Greda:

* Dječji vrtić Regoč, Babina Greda, Braće Radić 15b

Članak 2.

Upisi će se vršiti za djecu od navršene jedne godine do sedme godine starosti sukladno Zakonu o predškolskom odgoju i obrazovanju (NN 10/97, 107/07, i 94/13,98/19, 57/22, 101/23) i u skladu sa Državnim pedagoškim standardom (NN 63/08) u sljedeće programe:

* Redoviti cjelodnevni (10-satni) program – za djecu koja 1. rujna imaju navršenih godinu dana života, pa do polaska u školu
* Redoviti poludnevni (5 satni) program – za djecu koja 1. rujna imaju navršenih 3 godine života, pa do polaska u školu.

MJEŠOVITA JASLIČKA SKUPINA – za djecu u dobi od 1 do 3 godine – 5 djece

MJEŠOVITA VRTIĆKA SKUPINA – za djecu u dobi od 3 godine do polaska u školu – 9 djece

* Kraći programi predškole - Program predškole obavezan je za svu djecu u godini prije polaska u osnovnu školu koja nisu obuhvaćena nekim od redovitih programa rada vrtića. Organizacija rada prilagoditi će se broju djece upisane u program predškole te organizacijskim uvjetima rada. Program će se provoditi u periodu od listopada 2024. do svibnja 2025.godine, Upisi u kraći program predškole biti će u rujnu 2024. godine.

Članak 3.

Roditelj je kod prijavljivanja na natječaj obavezan natječajnoj dokumentaciji priložiti:

* presliku rodnog lista djeteta
* presliku osobne iskaznice roditelja ili potvrda o prijavljenom prebivalištu

Ukoliko navedena obavezna dokumentacija nije priložena, prijava se neće razmatrati.

Roditelj djeteta koje ostvaruje neko od prava prednosti iz članka 5. Pravilnika o postupku i mjerilima upisa djece i načinu ostvarivanja prava korisnika usluga u Dječjem vrtiću Regoč, prilaže sljedeće dokumente, kojima dokazuje pravo prednosti i ostvaruje pravo na pripadajuće bodove:

* presliku rješenja nadležnog tijela kojim se dokazuje da je roditelj djeteta invalid Domovinskog rata ili osoba s invaliditetom,
* preslika rodnog lista ili osobne iskaznice za svako dijete u obitelji koje do datuma objave natječaja nije navršilo 15 godina starosti,
* potvrdu o radnom stažu iz mirovinskog osiguranja zaposlenih roditelja/skrbnika/udomitelja, koji su na dan objave natječaja za upis u radnom odnosu u trajanju od najmanje 3 mjeseca,
* presliku nalaza i mišljenja tijela vještačenja Zavoda za vještačenje, rješenje Hrvatskog zavoda za zdravstveno osiguranje roditelja za njegu djeteta ili rješenja Centra za socijalnu skrb o postojanju teškoća u razvoju djeteta,
* presliku dokaza o statusu samohranog roditelja ili jednoroditeljske obitelji (sudsko rješenje ili izvod iz matične knjige rođenih samohranog roditelja ili smrtni list ili rješenje nadležnog tijela),
* presliku rješenja o udomiteljstvu izdanu od nadležnog tijela,
* dokaz o primanju dječjeg doplatka (potvrda ili rješenje HZMO) ne stariji od 6 mjeseci od dana raspisivanja natječaja,
* potvrdu o statusu korisnika zajamčene minimalne naknade.

Roditelj je dužan prijavu na natječaj i sve potrebne dokumente predati u natječajnom roku.

Sva natječajna dokumentacija mora biti napisana hrvatskim jezikom i pismom ili s ovjerenim prijevodom/prijepisom na hrvatski jezik i pismo, u suprotnom se ti dokumenti neće razmatrati.

Članak 4.

Nakon utvrđivanja konačne ljestvice poretka, tijekom pedagoške godine se ne objavljuje novi natječaj za upis djece u Vrtić.

Ukoliko se tijekom pedagoške godine pojavi mogućnost upisa jednog ili više djece, pravo upisa ostvaruje se na temelju postojeće ljestvice poretka za tekuću pedagošku godinu na način da se novootvoreno mjesto najprije ponudi djetetu s najvećim brojem bodova te slijedom svakom sljedećem djetetu prema broju bodova od najvišeg do najnižeg.

Članak 5.

Upravno vijeće Dječjeg vrtića Regoč Babina Greda donosi Plan upisa za pedagošku godinu 2024./2025. na prijedlog ravnateljice, a uz suglasnost Osnivača.

Plan upisa stupa na snagu danom objave na Oglasnoj ploči Dječjeg vrtića Regoč.

Predsjednik Upravnog Vijeća:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tomislav Kopić